Lars Enarsonin opetusta
Jerusalemin muureilla Rukouskoulu 6/9
Shalom Jerusalemista! Tervetuloa seuraamaan ohjelmaamme!
Tämä on viimeinen esirukousta käsittelevä jaksomme -
rukouskoulusta, jota olemme pitäneet jo useita kertoja.
Jumala kutsuu meitä vartioimaan Jerusalemin muureille -
ja huutamaan päivin, öin. Emme saa antaa Herralle rauhaa, -
ennen kuin hän tekee Jerusalemista ylistyslaulun koko maailmaan.
Täällä Mestari antoi henkensä, jotta pelastuisimme.
Tänne Pyhä Henki vuodatettiin helluntaipäivänä.
Tänne Herra palaa perustamaan valtakuntaansa.
Jumalan tahdon toteutumiseksi tarvitaan yhteistä esirukousta.
Jeesus opetti rukoilemaan Isä meidän -rukouksessa: -
"Tapahtukoon sinun tahtosi myös maan päällä niin kuin taivaassa."
Esirukous on oikeastaan Messiaan kanssa hallitsemista, -
kunnes hänen tahtonsa tapahtuu maan päällä -
ja kaikki viholliset on kukistettu hänen astinlaudakseen.
On valtavan tärkeää, että on esirukoilijoita, -
jotka rukoilevat Jumalan tahdon tapahtumista.
Katsotaan Jes. 59:14-16, jossa puhutaan esirukouksesta: -
"Oikeus työnnetään takaperin, ja vanhurskaus seisoo kaukana, -
sillä totuus kompastelee torilla, suoruus ei voi sisälle tulla."
Koemme usein Israelin ja omien maidemme suhteen, -
että oikeus työnnetään taakse eikä totuus tule esiin.
"Niin oli totuus kadonnut, -
ja joka pahasta luopui, se ryöstettiin paljaaksi.
Herra näki sen, -
ja se oli hänen silmissänsä paha, ettei ollut oikeutta.
Ja hän näki, ettei ollut yhtäkään miestä, -
ja hän ihmetteli, ettei kukaan astunut väliin."
Tämä käännetään joskus myös niin, ettei ollut ketään esirukoilijaa -
anomassa Jumalan tahdon toteutumista.
Siksi Jumala etsii esirukoilijoita muurinaukkoon.
"Silloin hänen oma käsivartensa auttoi häntä..."
Sana "käsivarsi" viittaa Messiaaseen.
"...ja hänen vanhurskautensa häntä tuki.
Ja hän puki yllensä vanhurskauden kuin rintahaarniskan -
ja pani pelastuksen kypärin päähänsä, -
hän puki koston vaatteet puvuksensa -
ja verhoutui kiivauteen niinkuin viittaan."
Siinä viitataan Ef. 6:n sota-asuun.
Emme ole nimittäin taistelussa ihmistä vaan henkivaltoja vastaan.
Esirukouksessa on juuri kyse hengellisestä taistelusta -
pahan voimia vastaan. Meillä on oltava Jumala koko sota-asu, -
vanhurskauden haarniska, uskon kilpi, pelastuksen kypärä -
ja Hengen miekka, joka on Jumalan sana, -
jotta voittaisimme Jumalan tahdon tapahtumista vastustavat voimat.
Tarvitsemme lopun aikoina lisää esirukoilijoita, -
jotta Jumalan valtakunta pääsisi ilmestymään -
sekä omissa maissamme että täällä Jumalan maassa.
Siksi Jumala kutsuu vartijoita Jerusalemin muureille.
Sinustakin voi tulla tällainen esirukoilija.
Kertaamme vielä, miten Jumala voi käyttää sinua esirukoilijana -
ja jatkamme siitä eteenpäin.
Ensinnäkin sinäkin voit vastata myöntävästi kutsuun rukoilla.
Kutsusta kerrotaan Jes. 62:ssa sekä etenkin Hes. 22:ssa.
Hes. 22:30: -
"Minä etsin heidän joukostansa miestä, -
joka korjaisi muurin ja seisoisi muurinaukossa -
minun edessäni maan puolesta, -
etten minä sitä hävittäisi, mutta en löytänyt."
Löytääkö Jumala vielä nykyään esirukoilijoita?
Sinua, joka katsot tätä, kutsutaan nyt esirukoustehtävään.
Jos haluat Herran käyttävän sinua esirukouksessa, -
sano hänelle: "Jos haluat käyttää minua, annan siihen luvan.
Käytä minua, niin kuin tahdot. Olen käytettävissäsi.
Antaudun sinulle."
Paavali kirjoittaa asiasta Room. 12:1:ssä: -
"Niin minä Jumalan armahtavan laupeuden kautta kehoitan teitä...
antamaan ruumiinne eläväksi, pyhäksi, -
Jumalalle otolliseksi uhriksi; -
tämä on teidän järjellinen jumalanpalveluksenne."
Annetaan itsemme pyhäksi uhriksi Jumalan alttarille.
Ollaan hänen käytettävissään.
Sanotaan: "Tapahtukoon tahtosi. Käytä minua, kuten haluat."
Ruumiimme on Pyhän Hengen temppeli.
Tarkoituksemme on olla kaikkien kansojen rukoushuoneena.
Pyydetään, että Pyhä Henki täyttää meidät ja käyttää esirukouksessa.
Pyydetään, että voisimme rukoilla niin, -
että Jumalan voima ilmestyy eikä vihollinen saa tahtoaan läpi.
Pyydä Jumalaa tekemään ruumiistasi rukoushuone.
Opi myös odottamaan Pyhää Henkeä, -
jotta hän saisi näyttää, miten sinun on rukoiltava.
Hiljenny kuuntelemaan ohjeet.
Meidän tulee valvoa rukouksessa -
ja tähystää, mitä Jumala sanoo ja tekee.
Sillä tavoin voimme rukoilla hänen tahtonsa mukaan.
Näiden asioiden oppiminen vaatii aikaa.
On hyvä valita paikka, jossa voimme rukoilla säännöllisesti.
Danielkin rukoili yläsalissaan kolmesti päivässä -
ikkunat avattuna kohti Jerusalemia.
Sinne hän polvistui kolmesti päivässä rukoilemaan ja kiittämään.
Mekin voimme antaa Pyhälle Hengelle tilaa harjoittamalla itsekuria.
Odota Jumalaa, että saisit selville mitä hän tahtoo sinun rukoilevan.
Silloin voit rukoilla voimallisesti ja uskon hengessä.
Esirukous merkitsee hengellistä taistelua.
Siksi meidän tulee Paavalin neuvon mukaan -
kaiken suoritettuamme pysyä pystyssä.
Siksi tarvitsemme Hengen voimaa ja Jumalan sota-asua.
Emme saa myöskään antaa anteeksiantamattomuuden -
kalvaa sota-asuumme aukkoja.
Jos emme anna anteeksi, annamme viholliselle luvan -
tulla meitä piinaamaan ja estämään.
Pidä siis huolta siitä, että olet antanut toisille anteeksi.
Jumala antaa meille anteeksi niin, -
kuin me olemme antaneet anteeksi toisille.
Messias opetti rukoilemaan: -
"Anna meille synnit anteeksi, niin kuin me annamme anteeksi niille, -
jotka ovat meitä vastaan rikkoneet."
Kun päätämme tahtomme avulla antaa anteeksi, -
Jumalan anteeksianto ja rakkaus voivat vuotaa elämäämme.
Silloin hän voi käyttää meitä esirukouksessa.
Elä ylistäen Jumalaa, koska silloin vahvistut.
"Ilo Herrassa on teidän väkevyytenne."
Esirukoilijat saattavat kohdata kiusauksia ja ongelmia.
Jos sinut on kutsuttu esirukoukseen, -
niin rukoilet muurinaukossa Jumalan tahdon tapahtumista, -
silloin kun asiat ovat hullusti.
Silloin meillä voi olla kiusauksena ruveta arvostelemaan.
Se on ansa, jota on vältettävä.
Ei ainoastaan Jumala näytä meille epäkohtia, jotta rukoilisimme, -
vaan vihollinenkin näyttää niitä, jotta alkaisimme arvostella.
Noiden kahden asian välillä on suuri ero.
Kun Jumala näyttää epäkohdan, -
on tärkeä täyttyä hänen rakkaudellaan, -
jotta voimme rukoilla hänen tahtonsa tapahtumista.
Jos alamme arvostella, Jumala ei voi käyttää meitä rukouksessa.
Toinen vaara on, jos näemme, miten Jumala meitä käyttää.
Jumalan tahdon rukoileminen eri tilanteisiin -
on nimittäin väkevä palvelutehtävä.
Esirukoilija ei rukoile itsensä puolesta hän menee väliin -
ja rukoilee toisten ihmisten tilanteiden puolesta.
Kun Jumala vastaa rukouksiimme, - meillä on vaara ylpistyä.
Voidaksemme vastustaa ylpeyttä -
meidän on rukoiltava jatkuvasti itsellemme nöyryyttä.
Jumalahan voi käyttää ihan, ketä tahtoo ja miten tahtoo.
Hän käytti aasiakin puhuessaan väärälle profeetalle Bileamille.
Se että Jumala meitä käyttää, ei ole merkki hengellisyydestämme.
Olemme siinä määrin hengellisiä, kuin olemme kuolleet lihallemme -
ja kuin meistä näkyvät Hengen hedelmät ja läheinen Jumala-suhde.
Jos Jumala meitä käyttää, on tärkeä antaa siitä hänelle kunnia.
Emme saa kerskua, ikään kuin olisimme jotain erityistä -
tai jotenkin merkittäviä.
Jos Jumala on päättänyt meitä käyttää, -
meidän tulee antaa siitä kunnia hänelle ja nöyrtyä hänen edessään.
Pysykäämme hänen lähellään, ettemme ottaisi kunniaa itsellemme.
Esirukoilijoilla on edelleen kiusaus masentua.
Rukoilija haluaa kiihkeästi asioiden muuttuvan.
Silloin hän voi keskittyä ongelmiin liikaa.
Jos rukoilija ei heitä murheita Herralle, hän masentuu helposti.
Siksi on tärkeä elää ylistäen Jumalaa ja ymmärtää, -
että hänellä on kaikki hallinnassaan.
Asiat eivät riipu viime kädessä meistä vaan hänestä.
Jos emme antaudu hänen käyttöönsä, -
hän voi käyttää jotain toista.
Emme saa yrittää liikaa emmekä masentua siitä, -
että asiat ovat ympärillämme hullusti.
Esirukoilijalla on myös vaarana keskittyä vihollisen tekoihin, -
kiinnittää huomionsa riivaajiin eikä Jumalaan.
Ystävät, nähdään paholainen pienenä ja Jumala suurena.
On tärkeää olla uppoutumatta vihollisen tekoihin niin, -
ettemme näe, mitä Jumala tekee.
Meillä on asiat huonosti, jos emme voi iloita siitä, -
että Jumalalla on kaikki valta. Jeesus sanoi: -
"Minulle on annettu kaikki valta taivaassa ja maan päällä."
Se on tärkeä muistaa rukoustaistelun tiimellyksessä.
Emme saa paisutella vihollisen kokoa -
vaan meidän tulee kirkastaa ja korottaa Jumalaa -
ja nähdä hänen suuruutensa.
Siksi meidän rukoilijoiden tulee antaa paljon aikaa ylistykselle.
Kun uskomme Jumalan suuruuteen ja rajattomaan valtaan, -
näemme vihollisen pienenä ja heikkona.
Koska Jeesukselle on annettu kaikki valta, -
viholliselle ei jäänyt mitään.
Meidän täytyy luottaa syvästi Jumalan kykyihin.
Esirukoilija ei myöskään saa luottaa tunteisiinsa -
tai Pyhän Hengen manifestaatioihin, kun hän toimii kauttamme, -
vaan hänen täytyy rukoilla uskossa.
Joskus Jumala antaa tapahtua merkillisiä asioita, -
kun annamme Pyhän Hengen virrata kauttamme.
Mutta hän vastaa rukouksiin myös ilman erikoisia tapahtumia.
Jos Henki laskeutuu yllesi voimakkaasti, -
älä pelkää äläkä vastusta.
Älä silti luule, että aina pitäisi olla huutoa, tunteita -
ja manifestaatioita, ennen kuin Jumala sinua kuulee.
Anna hänen käyttää sinua juuri niin, kuin hän haluaa.
Pidä huoli siitä, että keskityt Herraan ja uskot häneen -
riippumatta siitä, miltä sinusta tuntuu.
Asiat voivat tuntua erilaisilta, kuin ne oikeasti ovat.
Voimme joutua harhaan, -
jos uskomme tunteisiimme enemmän kuin Jumalaan.
Toivottavasti ymmärrät nyt, -
miten valtavan tärkeä esirukoilijan kutsumus on.
Esirukoilija uskaltaa antautua muurinaukkoon Jumalan eteen.
Hän käyttää sinua siinä, -
kun rukoilet Jumalan tahdon tapahtumista eri tilanteisiin.
Katsotaan vielä lopuksi Jes. 62:ta, jota olemme lukeneet ohjelmassamme.
Jae 6: "Sinun muureillesi, Jerusalem, minä asetan vartijat; -
älkööt he milloinkaan vaietko, ei päivällä eikä yöllä.
Te, jotka ylistätte Herraa, älkää itsellenne lepoa suoko.
Älkää antako hänelle lepoa, -
ennenkuin hän on asettanut ennallensa Jerusalemin, -
tehnyt sen ylistykseksi maassa."
Autuas on se palvelija, jonka Herra palatessaan löytää valvomasta.
Häntä Herra itse palvelee aterialla.
Jos on valvonut ja rukoillut uskollisesti, -
voi saada niin suuren kunnian.
Voitto on jo saavutettu.
Sitä on tärkeä julistaa voimakkaasti ja rohkeasti.
Lopputulos on varma: Jumalan valtakunta etenee.
Mutta on myös tärkeä ymmärtää, -
että voiton suuruus voi riippua rukoustemme määrästä.
Uskoon tulevien määrä voi riippua siitä, miten paljon rukoilemme.
Jumalan tahto tapahtuu siinä määrin, kuin olemme rukoilleet.
Siksi Mestari sanoi puhuessaan paluustaan: -
"Rukoilkaa, ettei teidän pakonne -
tapahtuisi talvella eikä sapattina."
Herra ei halunnut tilanteesta meille liian hankalaa.
On tärkeä korostaa, että rukouksesta riippuu paljon.
On kyllä asioita, jotka Jumala on säätänyt.
Mutta Jumalan säätämien asioiden puitteissa on paljon sellaista, -
mitä voimme rukoilla. Voimme rukoilla, että Jumala toimisi, -
että mahdollisimman moni tulisi uskoon -
ja että Jumalan valtakunta leviäisi mahdollisimman laajalle.
Meidät on siis kutsuttu lopun aikana esirukoukseen.
Se on Pietarin mukaan tärkein lopun ajan kutsumus: -
"Kaiken loppu on lähellä.
Olkaa siis ymmärtäväisiä ja raittiita voidaksenne rukoilla."
Kohta voidaan kääntää myös: -
"Eläkää niin viisaasti, että teillä on aikaa rukoukseen."
On tärkeä elää hiljaista ja hurskasta elämää -
tavoittelematta aineellisia ja tämän maailman asioita.
Olemme vain matkalla tämän elämän läpi.
On tärkeä pitää katse tavoitteessa, tulevassa ja ikuisuudessa -
ja elää ikuisuusarvoja varten.
Herra sinua siunatkoon, kun otat tämän kutsumuksen vakavasti.
Jumala kehottaa sinua tulemaan Jerusalemin muurinvartijaksi.
Rukoilemme kohta, -
että voisit antautua Jumalalle ja hänen tahdolleen kokonaan.
Ps. 110:3: "Altis on sinun kansasi sinun sotaanlähtösi päivänä."
Se tarkoittaa, että Jumala etsii armeijaansa vapaaehtoisia.
Jumala kokoaa rukoilijoiden armeijaa niistä, -
jotka häntä rakastavat ja ovat valmiita uhraamaan itsensä -
elävinä uhreina Herran alttarille.
Silloin Jumalan Henki voi meitä käyttää.
Jos rakastat Jumalaa enemmän kuin omaa elämääsi tai mitään muuta, -
niin haluat hänen tahtonsa tapahtuvan.
On jännittävää ja hienoa olla Jumalan käytössä -
vaikuttamassa hänen tahtonsa tapahtumista rukouksin.
Kutsuessaan minut esirukoilijaksi 1977 -
Jumala selitti, miten tärkeää oli rukoilla koko sydämestä.
Silloin päätin antaa elämäni rukoukseen.
Päätöstäni en ole katunut.
Sinäkin voit ohjelmamme lopussa antautua Jumalalle.
Kun Jumala ilmoitti minulle rukouksen olemuksen -
ja kutsui minut esirukoilijaksi, ymmärsin, -
että elämän hienoin asia olisi vaikuttaa yhdessä -
Jumalan kanssa hänen tahtonsa tapahtumista.
"Maailma katoaa ja sen himo; -
mutta joka tekee Jumalan tahdon, se pysyy iankaikkisesti."
Rukoillaan nyt yhdessä. Voit polvistua ja antautua Jumalalle -
ja hänen käyttöönsä.
Seuraavissa jaksoissa kerron, miten voimme rukoilla voimassa -
kuten Mestari. Mutta antaudu ensin hänelle.
Taivaallinen Isä, sinä kutsut vartijoita Jerusalemin muureille.
Anna katsojien nyt kuulla kutsusi.
Anna heidän antaa ruumiinsa elävänä, mieluisana uhrina -
sinulle, niin että Henkesi voi langeta heidän ylleen.
Silloin voit käyttää heitä rukouksessa voimallisesti -
vaikuttamaan tahtosi tapahtumista maan päällä kuten taivaassa.
Siunaa jokaista, joka sinulle nyt antautuu.
Täytä heidät voimallasi, niin että he voivat rukoilla tahtosi mukaan.
Siunausta sinulle! Kiitos mukanaolosta!
Shalom Jerusalemista!
Suomennos: Annamari Kortelainen